Exqrch/javanese-Komodo-pixelgpt huggingface dataset:
Sasampuning Ricard séda, sirkuit punika dipunsadé dhateng Excelis, sawijining parusahan kagunganipun promotor formula 1 Bernie Ecclestone, taun 1999
Wiwit wekdal punika sirkuit punika dipunyasa malih minangka sirkuit test masa ngajenng
Wekdal punika sirkuit punika dipunsebut minangka Paul Ricard High Tech Test Track (Paul Ricard HTTT)
Lintasan punika gadhah jalur lurus dawa Mistral (1.8 km) lan desain lintasan kas
Lintasan punika ugi boten umum amargi dipunyasa ing plato, lan rata sanget
Dawaning lintasan penuh inggih punika 3.610 mil (5.8 km)
Wonten ing taun 1986 lintasan dipunmodifikasi kanthi ngirangi jarakipun
Lintasan ingkang langkung cekak punika dipunkenal minangka GP short circuit kanthi dawa 2.369 mil (3.8 km)
Lintasan punika maringi 179 kemungkinan lintasan kanthi konfigurasi dawa wiwit 826 dumugi 5,861 mèter
Amarggi punika kathah tim migunakaken sirkuit punika saperlu ngawontenaken uji coba
Lintasan kondhang kanthi runoff area kanthi motif garis biru cemeng ingkang dipunkenal minangka zona biru, ingkang dipun-ginakaken kanggé nggantosaken jebakan pasir ing sirkuit sanès
lumah jalur punika ksusun saking campuran aspal lan tungsten
Manawi pérangan punika boten sageg mandhegaken kendaraan, wonten ugi zona merah, ingkang langkung abrasif, ingkang damel kendaraan kedah mlebet pit manawi kaléwat dhateng zona mau saperlu gantos ban
Kajawi punika kanggé pager pembatas gantosing pager ban, dipun-ginakaken Tecpro barrier.
Ligue 1 Ligue 1 inggih punika divisi paling inggil wonten ing liga bal-balan Perancis
Ligue 1 kasusun saking 20 tim wiwit mangsa 2002-2003 (sadèrèngipun 18)
Tiga tim paling andhap dipundégradasikaken dhateng Ligue 2, lan dipunatosaken déning tiga tim paling inggil ing divisi mau
Ligue 1, wonten ing bentukipun kados sapunika, dipunwiwiti taun 1932
Klub ingkang paling suksès inggih punika AS Saint-Étienne ingkang juara kaping 10, dipunsusul Olympique de Marseille (8), lan FC Nantes (8)
Begja ing masa rumiyin tiyang sampun sami kenal musyawarah kanggé mufakat
Tanpa punika, mungkin bal-balan Perancis boten badhé dados modérn kados sapunika
Saged ugi Ligue 1 ("Le Championnat de France de D1") ugi telat lair
Kados déné ing bawana Amérika sarta mayoritas nagara-nagara Éropah daratan, bal-balan mlebet dhateng Prancis berkat jasa "Englishmen"
Klub kapisanan ingkang madeg ing nagari punika inggih Le Havre Athletic Club (taun 1872), tim ingkang sapunika dumunung wonten ing divisi 2 alias Ligue 2
Bab punika boten ngagétaken ngemut Le Havre minangka kutha pelabuhan ingkang mapan persis ing pinggir English Channel (selat ingkang misahaken Britania kaliyan Éropah)
Dados, penduduk lokal wiwit ngenal dolanan punika saking para pelaut Inggris
Nanging, sakbotenipun dumugi 1890an, wonten 3 macem aturan bal-balan ingkang dipunmainaken ing Perancis: association football, rugby football, lan hybrid football (gabungan kalih jinis ingkang pisanan)
Karena béda, perkembangan saben jinis dados boten lancar
Amargi punika tiyang-tiyang sami nindakaken musyawarah lan sarujuk kanggé damel punika langkung prasaja ing ngandhap satunggal aturan, inggih punika association football, mirib kaliyan aturan ingkang dipunkenal sapunika
Saèngga, langkung kathah tiyang ingkang remen lan bal-balan langsung ngrambah ing sadaya wewengkon ing Perancis
Kathahipun paminat sarta klub-klub ènggal damel dipungelaripun turnamèn bal-balan regional
Paris ngawontenaken kapisanan wonten ing taun 1892 lajeng kasusul déning laladan-laladan sanèsipun
Nanging, lantaran bédanipun ètnis lan agama, dèrèng wonten kompetisi mirunggan ingkang nggelar kanthi rutin tetandhingan antarklub skala nasional
Dumugi 1903, sakbotenipun wonten pitu turnamèn regional ingkang dipungelar ing Perancis
Pambentukan Federasi Bal-balan Prancis ugi lumampah alon éwadéné tim "Les Bleus" sampun nindakaken tetandhingan antarnagara ingkang kapisanan tanggal 1 Mèi 1904 nglawan Bèlgi (skor 3-3)
Kadadosanipun Perang Donya I nambahi aloning prosès integrasi lan nembé ing taun 1917 turnamèn nasional Piala Prancis (Charles-Simon Cup) dipunadani
Sekjen FFF, Jules Rimet, kapilih dados Présidhèn Fédération Internationale de Football Association taun 1921 lan berkat visinipun Piala Dunia dipunadani taun 1930
Nanging, liga profésional ing Prancis nembé lumampah kalih taun candhakipun
Pasarta cacahipun 20 klub lan kapérang dados 2 grup
Wonten ing mangsa perdana (1932-1933), Lille ("l'Olympique Lillois") dados juara.
Kompetisi liga kanthi pakem modérn nembé dipunwontenaken wonten ing taun candhakipun kanthi via pembentukan "Championnat de France"
Badan punika gadhah tiga divisi kanthi jenjang, inggih punika Ligue 1 (ingkang paling inggil), lajeng Ligue 2, lan Amateur French Championship (CFA)
Automobiles Gonfaronnaises Sportives Automobiles Gonfaronnaises Sportives ("AGS" utawi Gonfaron sports car) inggih punika konstruktor balap alit saking Prancis , ingkang ndhérék manéka macem balap mobil sadangu 30 taun, kalebet Formula 1 saking taun 1986 dumugi taun 1991
Tim dipundirikaken déning mekanik Perancis, Henri Julien, ingkang ngoperasikaken pompa bènsin - the "Garage de l'Avenir" di sawijining désa ingkang nama Gonfaron
Wonten ing pungkasan taun 1950an lan wiwitan taun 1960an, Julien kanthi rutin ndhèrèk balap kelas alit
Piyambakipun satunggaling pembalap médioker nanging nedahaken kemampuan inggil wonten ing babagan teknik
Pungkasan, piyambakipun nggantos profèsinipun dados tukang damel mobil balap
Mobil kapisananipun, AGS JH1, medal wonten ing taun 1969
Mobil punika dipundesain déning andhahan Julien, Christian Vanderpleyn warga nagara Bèlgi ingkang kagabung kaliyan tim wiwit pungkasaning taun 1950an dumugi 1988
Langsung, AGS damel mobil formula 3 piyambak kanthi ambisius nanging kirang saé kanggé nglawan Martinis ingkang ndominasi seri mau wonten ing éra 1970an
AGS mendhet langkah majeng wonten ing taun 1978 nalika tim kanthi wantun miwiti kompetisi ing Éropah (Formula 2), kanthi tetep migunakaken kendaraan (AGS JH15) ingkang dipunrancang (déning Vanderpleyn), dipunyasa, lan dipunkemudikaken piyambak
Formula 2 minangka tantangan awrat kanggé tim alit mau, wonten ing taun 1978 lan 1979 boten pikantuk poin
Awal 1980an nedahaken kasil ingkang langkung saé
AGS minangka sakedhik tim ingkang yasa mobil piyambak (sareng kaliyan Maurer, Minardi, lan Merzario), lan pikantuk poin kanthi rutin, lan pikantuk kemenangan
AGS damel sajarah nalika pembalapipun, Philippe Streiff menangkan seri pungkasana ing taun 1984, migunakaken AGS JH 19C
Wonten ing taun 1985, AGS pindhah dhateng formula 3000 (kanthi sasis ingkanng dipundamel déning Duqueine sadhèrèk) nanging Julien boten kapéncut kaliyan organisasi lan regulasi seri ingkang énggal, saèngga piyambakipun mikir saperlu mendhet langkang majeng nuju bala mobil kelas donya
Wonten ing pungkasan mangsa panas 1986, dipunputusaken AGS ndhèrèk Italian Grand Prix ing Monza, seri pisanan formula 1 ingkang dipundhèrèki
Struktur tim ngagètaken sanget, tim gadhah boten langkung saking 7 punggawa lan taksih nindakaken operasi ing garasi ing Gonfaron
Kabandhingaken kaliyan Williams, McLaren utawi Ferrari ing pundi nalika samanten gadhah fasilitas ingkang langkung saé.
Equipe Ligier Equipe Ligier inggih punika satunggaling tim balap mobil, langkung dipunkenal amargi partisipasinipun wonten ing formula siji wiwit taun 1976 dumugi taun 1996
Tim dipundirikaken wonten ing taun 1969 minangka manufaktur mobil sport
Ligier dipundirikaken déning Guy Ligier, ras pengemudi mobil ingkang ndhèrèk kompetisi ing Formula 1, 12 Grand Prix antawising taun 1966 lan 1967
Sadèrèngipun piyambakipun damel kaliyan kancanipun, wonten ing sawijining parusahan konstruksi ing Vichy
Parusahan Ligier, Pekerjaan Umum sampun menangaken manéka kontrak kados ta margi ageng, kreteg lan bendungan
Taun 1969, piyambakipun damel merk kanthi namanipun kanggé nyéwa mobil ing Ketahanan
Sedaya balapab badhé migunakaken nomer CODEC kanthi inisial "JS", minangka pakurmatan dhumateng pengemudi Jo Schlesser, kancanipun Guy Ligier ingkang séda wonten ing
Kajawi komitmenipun wonten ing motorsport, mérk mobil ingkang kondhang ugi dipurantam mobilingkang boten betahaken surat izin mengemudi
Taun 1992, Guy Ligier kanthi bertahap nyadé mayoritas saham total tim ingkang dados Prost Grand Prix wonten ing taun 1997
Ligier ing Formula 1
Sasampuning mendhet alit asèt tim Matra, Ligier mlebet formula siji mangsa 1976 kanthi mobil ingkang dipuntenagai Matra V12, lan menangaken Grand prix taun 1977 kanthi pembalap Jacques Laffite
Bab punika damel kemenangan total Perancis wonten ing kejuaraan donya Formula Siji
Ligier ing Mobil Sport
Sasampuning nilaraken balapan ingkang kanca séda, Jo Schlesser, Guy Ligier sareng mekapunikapun Michel Tetu ngrembakakaken sawijining mobil sport ingkang nama JS1 (Inisial saking Schlesser)
JS1 kanthi mesin cosworth pikantuk kemenangan ing Albi lan Monthlery taun 1970, nanging gagal finish ing Le Mans lan ing Tour Automobile de France
Taun 1971, Ligier ngrembakakaken JS1 dados JS2 lan JS3
JS2 dihomologasi kanggé vérsi jalanan kanthi mesin Maserati V6, déné JS3 minangka prototip mobil sport terbuka kanthi mesin Cosworth DFV V8
JS3 menang ing Monthlery taun 1971 nanging gagal dumugi jarak tempuh minimum ing Le Mans
Sasampuning punika, produksi JS3 mandheg, lan Ligier masang Cosworth DFV ing mobil jalanan JS2, finish angka 2 ing Le Mans taun 1975
Guy Ligier lajeng ngéwahi usahanipun nuju formula 1
Taun 2004, Ligier wangsul malih dhateng balap mobil sasampuning tumbas Automobiles Martini
Tico Martini ngrancang sawijining sasis Formula 3 ingkang dipunkenalaken nalika taun 2004 Paris Motor Show minangka Ligier JS47, nanging amargi pasar langkung remen dhateng Dallara, mobil punika boten naté mbalap
Taun 2005 Ligier ngenalaken mobil sport, JS49, sawijining prototip sport ingkang dipiundamel kanggé kelas 2000 cc CN, ingkang dipun-ginakaken wonten ing V de V Challenge.
Prost Grand Prix Prost Grand Prix nalika rumiyin inggih punika tim balap Formula Siji ingkang dipunkelola déning bekas juara donya Alain Prost
Tim punika ndhèrèk wonten ing gangsal mangsa saking taun 1997 dumugi taun 2001
Wonten ing wiwitanipun, nalika taun 1997, kanthi migunakaken jasa Oliver Panis, Jarno Trulli, lan Shinji Nakano, saged dipunngendikakaken minangka taun ingkang paling apik kanggé Prost
Prost GP pikantuk poin kapisanan lumantar Oliver Panis ing seri pambuka, GP Australia
Malahan, Panis saged pikantuk podium angka 2 ing GP Brasil lan GP Spanyol
Trulli mbalap kanggé prost sadanguning 7 seri, nggantosaken panis ingkang kénging cedera "patah kaki" nalika GP Kanada 1997
Nanging wonten ing pungkasaning mangsa trulli dipunkontrak permanèn sadanguning 2 taun
Mangsa 1998 saged dados mangsa paling ala kanggé tim Prost GP, kejawi mangsa 2000
Prost namung saged mbekta wangsul 1 poin, sasampuning Jarno Trulli finish P6 ing GP Bèlgi ing Spa-Francorchamps, ing pundi wonten ing lap 1 sempet kadadosan kacilakan ageng ingkang ndhèrèkaken 13 pembalap, kalebet 2 Prost piyambak, Panis lan Trulli
Kajawi punika, Panis gagal re-start, sareng 3 mobil sanèsipun
Taun 1999, Prost bangkit malih, éwadéné boten sami apikipun kaliyan mangsa 1997
Trulli pikantuk podium kanggé Prost ing GP Éropah ing Nuerbugring, Jerman
Cekap ngremenaken, ngèngeti podium mau minangka podium satunggal-satunggalipun ingkang dipungayuh kaliyan Prost kaliyan Peugeot
Akhir mangsa, Prost mapan ing posisi angka 7 kanthi pikantuk 9 poin
Masa surem lan wekdal pungkasan
Taun 2000 minangka taun ingkang paling ala tumraping tim Prost GP
Kanthi prakawis gearbox wiwit tes pra-mangsa, plus konflik internal, Prost pesthi dumunung wonten ing posisi P11 kaliyan 0pts
Aji Prost imbang kaliyan Minardi, nanging Prost kedah ngalah amargi statistik ingkang langkung ala
Taun 2001 saged dipunarani minangka taun ingkang langkun saé tinimbang mangsa 2000
Déné kanthi icalipun sapérangan sponsor ageng kados parusahan rokok Gauloises, layanan web Yahoo!, konsol video game Playstation damel keuangan Prost langkung awrat
Kanthi migunakaken mesin énggal Ferrari (dipunserat Acer), Prost saged bangkit malih ing wekdal-wekdal pungkasan
Déné Prost migunakaken Jasa 5 pembalap, ingkang kathah piyambak saking sadaya tim F1 taun 2001
Ke-5 pembalap ingkang sampun dipunsebut wau inggih punika Jean Alesi, Tomas Enge, Luciano Burti, Heinz-Harald Frentzen, lan Gaston Mazzacane
Ing akir mangsa, Prost mapan ing posisi angka 9 kanthi pikantuk 4 poin
Ing wiwitan mangsa 2002 tim punika bangkrut
Prost boten saged pikantuk sponsor ingkang cekap saperlu nglanggengaken tim punika.
Amalric II saking Narbonne Amalric II (séda 17 Juli 1134) minangka satunggaling Vicomte Narbonne saking sakitar taun 1106 dumugi piyambakipun séda
Piyambakipun minangka putra mbarep Amalric I saking Narbonne lan Mahalt (ugi Mahault utawi Mafalda), putri Robert Guiscard lan Sichelgaita lan janda Ramon Berenguer II saking Barcelona
Punika ndadosaken piyambakipun sadhèrèk tiri Ramon Berenguer III
Piyambakipun maréntah nalika taksih alit ing sangandhap perwalian ibunipun
Sasampuning diwasa piyambakipun palakrama kaliyan Ermengarda
Kemungkinan nalika taun 1112 utawi 1113, Amalric II pikantuk Fenouillèdes lan Peyrepertusèssaking sadhèrèk tirinipun minangka gantos saking sumpahipun nglawan Bernard Aton IV saking Béziers, ingkang kalih piyambakipun, Ramon Berenguer saweg perang
Para pemimpin Fenouillèdes lan Peyrepertuseès tetep minangka pengikut Narbonne dumugi Perang Salib Albigensia lan Vicomte Narbonne mendhet kepemimpinan Rouffiac ing cakett Peyrepertuse wonten ing panguwaosing piyambak
Nalikaa Dolça I saking Provence tilar donya lan Ramon Berenguer nuntut wewengkon Provence, Amalric II pikantuk feodal Beaucaire ldan "terre d'Argence" ing caket kali Rhône ing Provence
Wonten ing sawijining dinten nalika masa pamarèntahanipun, Amalric II maringi para pedagang saking Narbonne hak kanggé mbentuk konsulat minangka tiruan Genova
Mungkin piyambakipun pirsa organisasi piyambak saking pedagangipun lan formasinipun tumrap militèr wonten ing pertahananipun minangka pambiyantu tumrap pamarèntahanipun piyambak manawi konsulat tetep ing ngandhaping kontrol vicecomital, éwadéné boten makaten wonten ing pungkasanipun
Aimery ugi ndhèrèk nalika taun 1114–15 wonten ing èkspèdhisi Kapuloan Balears ingkang dipunpimpin déning Republik Pisa lan Ramon Berenguer
Nalika taun 1114, Amalric mungkasi tuntutanipun saking konflik ing wewengkon Le Lac, Via Domitia kanthi ngirimaken hak-ipun dhateng biara Lagrasse minangka gantos saking rugi sesilihan emas lan pérak ingkang jumlahipun sampung ageng
Piyambakipun ugi gadhah prakawis kaliyan sadhèrèkipun Richard de Millau, Biskop Agung Narbonne ingkang dangu pikantuk "fedovia" (wewengkon feodal) saking gréja minangka "sesembahan universal muktamar gréja provinsi Narbonne." Biskop Agung nuduh Amalric sampun ngapusi kagayut wiyaring gerejalan nyobi nahan lemah warisan ingkang kagunganipun saking Gréja; piyambakipun ugi nuduh Amalric nahan penghasilan saking pajeg ingkang kedahipun kapasrahaken dhateng gréja
Aimery ugi kalaporaken sampun nyalahginakaken lemah gréja kadadosan sawijining konflik ngéngini sinten ingkang ngendhalikaken menara ing dinding kutha
Sedaya prakawis punika kadadosan dangu, nanging Amalric saged damai kaliyan panjurung kepausan saking Richard
Pungkasanipun, piyambakipun kedah sumpah dhateng Biskop Agung, kanthi ngidinaken kabébasan Biskop Agung wonten ing kepemimpinan sawatawis, lan ngakoni bilih sapérangan hak ingkang kagunganipun wonten ing kutha Narbonne minangka perdikan saking keuskupan agung
Taun 1124, Bernard Aton saking Béziers mbiwarakaken perang dhateng Amalric, ingkang naggepi kanthi ngratataken kastil kaliyan lemah ("pro justicia") ing Montséret, ingkang dipuncepeng déning andhahaning Amalric, Bernard Amati dumugi piyambakipun kanthi culika mbangsulaken dhateng Bernard Aton
Boten dangu sasampuning Aimery balik arah dhateng Iberia lan gabung kaliyan Reconquista ingkang dipunbiayai déning Alifonso si Jawara ing lembah Ebro
Wulan Juli 1131, Amalric II wonten ing sangajenging kematian kaliyan sadhèrèk tirinipun ingkag dados saksi saking testamen pungkasnipun, ing pundi piyambakipun minangka eksekutor
Amalric II palastra wonten ing paprangan ngajeng Fraga, ingkang dipunjumenengi déning Alifonso
Amalric patutan lan satunggaling putri kaliyan Ermengard; Putranipun, Amalric sampun langkung rumiyin séda (1130), lan piyambakipun marisaken tahtanipun dhateng ingkang putri, Ermengarda, ingkang umuripun nembé 4 utawi 5 taun
Piyambakipun nikah ingkang angka 2 kaliyan satunggaling wanita ingkang nama Ermessende lan nilaraken satunggal putri ingkang namasami kaliyan piyambakipun.
Gare de Lyon Gare de Lyon punika salah satunggal saking 6 stasiun kereta api ageng wonten ing Paris, Perancis
Stasiun punika dipunsukani nama sasampuning kutha Lyon, sawijining papan mandheg kanggé sapérangan kréta kanthi jarak ingkang tebih, kathah-kathahipun en route pinuju sisih kidul Perancis
Layanan SNCF stasiun punika mbentang dumugi kidul lan wétan Perancis
Stasiun punika ugi ngemunah kréta règional lan RER, ugi dipunlayani déning stasiun metro Gare de Lyon
Stasiun punika dipunyasa kanggé Exposition Universelle (1900)
Wonten ing tingkat gandha, stasiun punika dados tuladha arsitèktur klasik wonten ing jamanipun
Tuladhanipun menara jam ageng wonten ing sawijining ujung stasiun, mirib kados menara jam ing Houses of Parliament, dalem kanggé Big Ben
Stasiun punika gadhah rèstoran Le Train Bleu, ing pundi nyamektakaken unjukan lan dedhaharan kanggé para pelancong lan tamu sanèsipun wiwit taun 1901 kanthi latar belakang ingkang kas
Tanggal 27 Juni 1988, sawijining kréta rikat nabrak sawijining kréta komputer, ingkang damel pejah 56 tiyang lan 55 sanèsipun sami luka
Réseau Gare de Lyon
Kréta antarkota SNCF "Grandes Lignes" punika nindakaken operasi ing njawi Gare de Lyon: Kréta SNCF TGV punika nglayani operasi ing njawi Gare de Lyon: Tindakan antawising Gare de Lyon lan stasiun kréta utama Paris sanèsipun
Kanggé Gare du Nord, nganggé RER Jalur D pinuju Orry-la-Ville-Coye
Kanggé Gare de l'Est, mlampah dhateng stasiun metro Quai de la Rapée kanggé Jalur 5 (dhateng lèr nuju Bobigny Pablo Picasso), utawi mendhet Jalur 1 saking Lyon nuju dhateng stasiun Bastille ing lèr lan gantos kanthi Jalur 5
Wonten ugi cara sanès kanggé nuju Gare du Nord
Kanggé Gare Saint-Lazare, mendhet Metro Jalur 14
Kanggé Gare Montparnasse, nganggem bus 91
Mlampah minangka cara ingkang paling rikat nuju Gare d'Austerlitz.
Matlockit Matlockit inggih punika mineral halida timah ingkang sampun arang kepanggihaken
Dipunparingi nama mau punika saking nama kutha Matlock ingkang wonten ing Derbyshire, Inggris, minangka papan nalika Matlockit kapanggih kapisanan mliginipun wonten ing pertambangan ing celakipun
Matlockit (kanthi rumus kimia: PbFCl) maringi nama kanggé sekelompok matlockit ingkang ngandhut mineral langka kaliyan struktur ingkang mirib
Mineral punika fluoroklorida timah (rumus PbFCl), kapanggih kirang langkung nalika wiwitan taun 1800-an wonten ing Tambang Bage ing Bolehill punika celak kaliyan Matlock, sareng kaliyan tuladha-tuladha fosgenit lan anjelsit
Sanajan fosgenit dipuntepangi sapunika kados matlockit piyambak ingkang boten dipun-gantos minangka mineral énggal dumugi kirang langkung 50 taun
Greg maringi nama mau nalika ing taun 1851
Sebatan Matlockit kapisan dipunsebat déning John Mawe inggih punika satunggaling ahli mineral ingkang asalipun saking Derbyshire taun ing 1802 lajeng piyambakipun damel deskripsi ingkang langkung gamblang saking fosgenit, lajeng ugi andharan mineral ingkang piyambakipun sebat minangka "timah kaca" - satunggaling dèskripsi ingkang radi trep kaliyan pitedahan matlockit
Ingkang ènthèng, transparan, mawi warna krèm - kuning, nanging gadhah berat jinis langkung saking 7,1
Satunggaling tuladha ageng kirang langkung 10 sentimèter, kapanggihaken saking Derbyshire ingkang mapan wonten ing kolèksi Musiyum Sajarah Alam Amérika
Ugi wonten satunggaling tuladha ukuran 7 sentimèter ingkang mapan ing kolèksi Museum lan Gladri Seni Derby
Matlockit dipunlaporaken angsal saking sapérangan papan saking patemon lokal wonten ing Derbyshire
Mineral Matlockit punika ugi kapanggih wonten ing Tiger, Arizona, Laurium ing Yunani, tambang ingkang celak kaliyan Essen wonten ing nagara Jerman lan ingkang celak kaliyan Campiglia wonten ing Tuscany
Tuladha sanès ugi kapanggih wonten ing sapérangan papan kados ing Afrika Kidul , Peru, Chili, Australia, Ostenrik, Perancis lan ugi wonten ing Italia
Kelompok matlockit gadhah kandhutan sapérangan mineral ingkang mirib kaliyan struktur kristal
Kelompok punika kalebet ugi ibismut, timah utawi kalsium halida: bismoklit (BiO)Cl, daubreit (BiO)(OH,Cl), laurionit PbCl(OH), paralaurionit PbCl(OH), rorisite CaFCl, zavaritskit (BiO)F lan ugi matlockit.
Gare Montparnasse Gare Montparnasse punika salah satunggal saking 6 stasiun kreta api ageng wonten ing Paris, dumunung wonten ing aréa Montparnasse, ing arrondissement XVe
Stasiun punika dipun-ginakaken kanggé kréta nuju Kilén lan Baratdaya Perancis, lan TGV nuju Tours, Bordeaux, Rennes, Nantes
Wonten ugi sawijininng stasiun angkudan rikat, lan trotoar lumaku kanthi kecepatn inggil
Stasiun punika aslinipun dipunbikak taun 1840
Sawijining stasiun kaping kalih dipunyasa antawising taun 1848 lan 1852
Gare Montparnasse dados kawéntar sasampuning prastawa medalipun rèl tanggal 22 Oktober 1895 wonten ing Granville-Paris Express ingkang medal saking ujung rèl
Kréta punika kabekta antawis 30 méter (98 kaki) sadawaning concourse stasiun, nabrak témbok kanthi kandel 60 sentimeter (24 inci), ngremukaken téras lan medal saking stasiun, pungkasanipun grana kréta madeg wonten ing Place de Rennes sakitar 10 mèter (33 kaki) ing ngandhap témbok ingkang dipuntabrak
Sedaya panumpang wonten ing lebetipun slamet, 5 tiyang luka: 2 panumpang lan satunggal tukan mesin lan kalih kru kréta; kados pundi kémawon, satunggaling wanita séda ing margi déning kréta ingkang dhawah
Kacilakan punika dipunsebabaken déning rèm Westinghouse ingkang blong lan masinis ingkang mbuang-buang wekdal
Masinis dipunddenda 25 franc lan tukang mesin 50 franc; piyambakipun ugi nglamapahi paukuman kunjara sadanguning 2 wulan
Wonten ing tanggal 25 Agustus 1944, jenderal militèr Jerman ing Paris, Jenderal Von Choltitz, masrahaken pasukanipun dhateng Jenderal Perancis, Philipe Leclerc ing sawijining stasiun kréta tau, sasampuning boten matuhi parèntah Adolf Hitler saperlu ngrisak Paris
Sadanguning 1960-an, sawijining stasiun ènggal ingkang tujuan kanggé sawijining komplek yasan perkantoran dipunyasa
Taun 1969, stasiun tuwa punika dipunrubuhaken Tour Montparnasse dipunyasa ing situs mau
Sawijining perpanjangan dipunyasa taun 1990 saperlu dipun-ginakaken déning TGV Atlantique
Gambar lokomotif jumeneng kanthi grananipun medal wonten ing sampul album "Lean into It" saking band hard rock Mr
Cariyos babagan kacilakan jréta lan gambaripun medal ing novèl laré-laré taun 2007, "The Invention of Hugo Cabret" déning Brian Selznick
Kathah cariyos ingkang gadhah latar belakang Gare Montparnasse lan sakitaripun
Jalur regional ingkang ngllayani stasiun punika
Stasiun metro paling caket: Stasiun paling caket:
Secang Secang utawi sepang ("Caesalpinia sappan" L.) inggih punika wit saking anggota suku polong-polongan (Fabaceae) ingkang dipun-ginakaken klika (kulit kajeng) lan kajengnipun minangka komoditi sesadéan bumbon crakèn
Tuwuhan punika asalipun saking Asia Kidul-wétan lan gampil kapanggih wonten ing Indonesia
Klikanipun dipun-ginakaken tiyang minangka bakal kanggé jampi (tetamba), pawarni, lan unjukan panyeger
Dumugi abad kaping 17, kajengipun dados péranganing sesadéan bumbon crakèn saking Siyam lan Nusantara dhateng manéka papan ing donya
Kulit secang punika kawéntar kanthi manéka nama kados ta "seupeueng" (Acèh), "sepang" (Gayo), "sopang" (Toba), "lacang" (Minangkabau), "secang "(Sunda), "secang" (Jawa), "secang" (Madura), "sepang" (Sasak), "supa" (Bima), "sepel" (Timor), "hape" (Sawu), "hong" (Alor), "sepe" (Roti), "sema" (Manado), "dolo" (Bare), "sapang" (Makasar), "sepang" (Bugis), "sepen" (Halmahera Kidul), "savala" (Halmahera Lor), "sungiang" (Ternate), "roro" (Tidore), "sappanwood" (Inggris), dan "suou" (Jepang)
Krabat caketipun punika asalipun saking Amérika Kidul, kayu brajil utawi "brezel" ("C
echinata") ugi dipun-ginakaken sami kaliyan secang
Wit utawi perdu dhuwuripun dumugi 6 m
Kayunipun awujud silinder kanthi warni coklat lan medalaken cuwèran warni abrit